#EER | Die Lewegewer
Category Archives: #EER
#EER, #GEBEDE, #KIND VAN GOD, #LEWE, #STILTE, #WAARHEID
Laat Jou Siel Lewe!
7 Aug 2007 Thomas	1 Kommentaar
Hierdie woorde van 'My Soul Smiles' is so waar. Daar is tye in ons lewe wanneer dit nodig is om soos Dawid ons siele aan te spreek en te motiveer.
Surely, we are in the house of the Lord!
– Ciona D. Rouse
So het Dawid met sy siel gepraat:
Wat buig jy jou neer, o my siel, en is onrustig in my? Hoop op God; want ek sal Hom nog loof—die verlossing van sy aangesig! o My God, my siel buig hom neer in my; daarom dink ek aan U uit die land van die Jordaan en die Hermons, van die klein gebergte af. Die vloed roep na die vloed by die gedruis van u waterstrome; al u bare en u golwe het oor my heengegaan. Maar die HERE sal oordag sy goedertierenheid gebied, en in die nag sal sy lied by my wees, 'n gebed tot die God van my lewe. Ek wil spreek tot God: My rots, waarom vergeet U my? Waarom gaan ek in die rou deur die vyande se verdrukking? Met 'n doodsteek in my gebeente smaad my teëstanders my as hulle die hele dag vir my sê: Waar is jou God? Wat buig jy jou neer, o my siel, en wat is jy onrustig in my? Hoop op God, want ek sal Hom nog loof—die verlossing van my aangesig en my God!
#EER, #KIND VAN GOD, #LEWE, #STILTE
30 Mei 2007 Thomas	Lewer kommentaar
Ek storm die trappe af en haas myself tussen die mense deur. Ek stop skielik om iemand nie te stamp. Toe ek op kyk verdwaal ek in die prag wat my oë aanskou. Die laatmiddag son verlig die skildery met sagte strale van goud. Die lug so helder blou dat ek meegevoer word in die skoonheid op arendsvlerke wat my al hoër en hoër vat. Die stilte en rustigheid kom omhels my en ek voel hoe alles wat my jaag weg suippel tussen die goudgeel blare. 'n Spierwit wolkie in die hoek effens verkleur in skakerings van pink en oranje…
Eina, stamp ek my kop teen die ruit en besef ek staan steeds op die trappe. Die prentjie anderkant die ruit verdof stadig. Skielik is alles dof en grys. Ek dank die Skilder vir die rus en vrede wat Hy so pas aan my geskenk het en stap verder na my motor…
#EER, #KIND VAN GOD, #LEWE
Eer aan God…
9 Apr 2007 Thomas	2 Kommentaar
Het jy al ooit gewonder wat dit is om te eer, en hoe eer 'n mens God?
Die Bybel praat baie daarvan en dit laat my wonder… dit moet dus belangrik wees. Ek het nie hierdie konsep van eer verstaan nie en het dit toe gaan naslaan en bestudeer.
"Eer jou vader en jou moeder, dan sal jy lank bly woon in die land wat die Here jou God vir jou gee."
Die probleem is dat die begrip van eer nie hier verduidelik word nie.
Om te eer is om waarde te vind in, te sien in, te heg aan of te gee aan iets of iemand. Dus is dit 'n erkenning van wat die waarde is en 'n optrede of hantering volgens hierdie waarde.
Engelse verklarendewoordeboek (honour)
show respect; respect, esteem; give an award to, pay tribute, praise; accept; fulfill a promise
Laat ek dit so verduidelik: 'n Man kom na my toe met 'n aanbod van R300.00 per uur om vir hom 'n program te skryf wat hom sal help om sy leërs op die internet te organiseer. Ek aanvaar die aanbod en het nou 'n ooreenkoms met hom. Om die ooreenkoms na te kom – dus die ooreenkoms te eer, moet ek die program wat hy benodig skryf. Ek skryf die 'draft' van die program en gee dit aan hom met 'n beraamde tyd van drie en 'n half uur. Hy keur dit goed en ek gaan voort met die skryf van die program. Ek spandeer vier ure om die program klaar te maak. Om ons ooreenkoms te eer skryf ek op die faktuur drie en 'n half uur = R1050.00. Ek skryf ook "de-bugging" van 30 min. = R150.00 in hakkies en tel dit nie by die totaal by nie. Hy ontvang die program en faktuur en installeer dit op sy rekenaar. Nadat hy die program getoets het betaal hy R1200.00 in my rekening in en eer my dus vir die werk wat ek gedoen het.
Eenvoudig gestel beteken dit dus om God te eer is om te erken dat Hy God is en Hom te loof en te prys vir dit wat hy in jou lewe vir jou doen. Begin met iets klein en eenvoudig soos in Loof Die Here! So doende bou jou verhouding met God.